Kunwi a yimdanen tecfam i tferkiwin d tmazirin d wannaren d yidisan n yiberdan anda tellam tetturarem, nekk daɣen cfiɣ i yiwen n umḍiq d ucbiḥ yella deg ugafa n lubnan, akken kan ad qqneɣ allen-iw ad waliɣ isaffen d ucbiḥen, ttawin leεqel n umdan, idurar ԑlayen s tmanegt d temɣar, ma ullac ad sԑuẓẓgeɣ imeẓẓaɣen-iw ɣef zzhir n tmetti alamma sliɣ-d i waman la tazzalen deg yisaffen d uḥarek n icaggen, maca ibaɣuren-agii d-nniɣ jmaɣ-ten am tujjma n llufan ɣer yiɣil n yemma-s, d nettat i yessɛattben imman-iw, teḥbs-itt di ṭṭlam am yigider ma yettsufri daxel n lqefs,ladɣa ma d-iwali agraw n yigider ttferfiren deg yigenni d nettat i yettεemmiren ul-iw s uqraḥ n usiked d uxemmem, mkul ma ad ruḥeɣ ɣer tezgittuɣalaɣ-d seg-s ḥezneɣ, reffuɣ ur ẓarraɣ seg acu, di tameddit n wass sikideɣ ɣer usigna alamma ḥulfeɣ s uneqmaḍ, ur sellaɣ ara i ccna n ujeḥmum neɣ taɣuct n wasif alamma ufiɣ-d iman-iw ḥezneɣ ur εlimeɣ sebba n waya-agi .